open-index/open-wikipedia-markdown huggingface dataset:
Ֆինլանդիայի նախագահ

**Ֆինլանդիայի նախագահը** պետության ղեկավարն է։

Ֆինլանդիայի նախագահի պաշտոնը հիմնադրվել է 1919 թվականին։ 2012 թվականի մարտի 1-ից այդ պաշտոնը զբաղեցնում է Սաուլի Նինիստոն, որը հաղթել է 2012 թվականի փետրվարի 5-ի նախագահական ընտրություններում և երկրորդ անգամ վերըտրվել՝ 2018 թվականի հունվարի 28-ի ընտրություններում։

## Ընտրության կանոններ
Ընտրության կանոնները սահմանվել են Ֆինլանդիայի Սահմանադրությամբ, որն ուժի մեջ է մտել 2000 թվականի մարտի 1-ից։

Ֆինլանդիայի Հանրապետության նախագահն ընտրվում է ուղղակի համաժողովրդական քվեարկությամբ։ Իրադարձությունների բնականոն ընթացքի դեպքում նախագահական ընտրություններն անցկացվում են 6 տարին մեկ։ Գործող նախագահի պարտականությունների կատարման անհնարինության դեպքում նոր նախագահն ընտրվում է հնարավորինս սեղմ ժամկետում։

Երկրի նախագահ կարող է դառնալ միայն ֆինլանդացին։ Նույն անձը կարող է նախագահ ընտրվել ոչ ավելի, քան երկու հաջորդական ժամկետով։

Նախագահի թեկնածու կարող է առաջադրել այն քաղաքական կուսակցությունը, որը խորհրդարանում առնվազն մեկ տեղ է ստացել նախորդ ընտրություններում, կամ ընտրողների առնվազն 20 000 ձայն։

Եթե առաջադրվել է միայն մեկ թեկնածու, ապա նա նախագահ է դառնում առանց քվեարկության։ Հակառակ դեպքում քվեարկության առաջին փուլը տեղի է ունենում հունվարի երրորդ կիրակի օրը։ Եթե թեկնածուներից մեկը հավաքում է 50% + 1 ձայն, նա դառնում է նախագահ։ Հակառակ դեպքում 3 շաբաթ անց նշանակվում է քվեարկության երկրորդ փուլ, որին մասնակցում են առաջին փուլում ամենաշատ ձայներ հավաքած երկու թեկնածուները։ Երկրորդ փուլում ամենաշատ ձայներ հավաքած թեկնածուն հաղթում է։ Ձայների հավասարության դեպքում ընտրությունների արդյունքները որոշվում են վիճակահանությամբ։

Նոր նախագահը պաշտոնը ստանձնում է ընտրություններին հաջորդող ամսվա առաջին օրը (փետրվարի 1-ին կամ մարտի 1-ին)՝ ժամը 12:00-ին հանդիսավոր ելույթ ունենալով խորհրդարանի առջև։ Դրանից հետո (ժամը 12։ 20-ի սահմաններում) սկսվում են նոր նախագահի լիազորությունները և ավարտվում նախորդի լիազորությունները։

## Երդում
Երդման տեքստն ամրագրված է Ֆինլանդիայի Սահմանադրության 56-րդ հոդվածով։ 

## Ֆինլանդիայի նախագահների ցանկ

## Նստավայր
Ֆինլանդիայի նախագահն ունի երեք պաշտոնական նստավայր՝ նախագահական պալատ և Մանթյունիեմի (Հելսինկիում), ինչպես նաև ամառային նստավայր՝ Կուլտարանտա (Նաանտալիի մոտ)։

## Աշխատավարձ
2012 թվականից ի վեր նախագահի աշխատավարձը կազմում է տարեկան 160 հազար եվրո։ Նախագահը նաև ստանում է շուրջ 200 հազար եվրո հանդիպումների և ներկայացուցչական այլ կարիքների կազմակերպման համար։ Ֆինլանդիայի և արտերկրի պետական այցերի, ինչպես նաև այլ հանդիպումների համար 2012 թվականին հատկացվել է 2,9 միլիոն եվրո։ 2012 թվականի ընդհանուր նախահաշիվը կազմել է 19 միլիոն եվրո (2011 թվականին՝ 21,8 միլիոն եվրո)։

## Ծանոթագրություններ

## Արտաքին հղումներ
* Ֆինլանդիայի նախագահի պաշտոնական կայքը
* Ֆինլանդիայի Սահմանադրություն

Կատեգորիա:Ֆինլանդիայի նախագահներ
Կատեգորիա:Նախագահների ցանկեր
Դիմիտր Ագուրա

**Դիմիտր Դմիտրիով Ագուրա** (, ), բուլղար պատմաբան, Սոֆիայի համալսարանի ռեկտոր։

## Կենսագրություն
Դիմիտր Ագուրան ծնվել է 1849 թվականի հոկտեմբերի 26-ին Չեմշա Վարուիտայում (Չուշմելեյ), Բեսարաբիա՝ բուլղար գաղթականների ընտանիքում։ Սովորել է Բոլգրադում, 1968 թվականին Յաշում ավարտել է սեմինարիան, իսկ 1872 թվականին պատմություն է ուսումնասիրել Յաշի համալսարանում։ Մի քանի տարի Բոլգրադի գիմնազիայում դասավանդել է ռումիներեն և բուլղարական պատմություն (1875-1878):

Բուլղարիայի անկախացումից հետո Դիմիտր Ագուրան 1878 թվականին վերադարձել է հայրենիք և աշխատել է Ներքին գործերի նախարարությունում (1879-1883)։ Գեներալ Լեոնիդ Սոբոլևի կառավարությունում ժամանակավոր գլխավորել է Կրթության նախարարությունը։ Դրանից հետո գլխավորել է Սոֆիայի (1884-1885) և Պլովդիվի տղամարդկանց գիմնազիաները (1885-1889)։

1889 թվականին, Բարձրագույն դպրոցի բացումից հետո, Ագուրան նրանում դարձել է պատմության պրոֆեսոր։ Երեք անգամ եղել է համալսարանի ռեկտոր (1889-1890, 1892-1895, 1907-1908)։ 1900 թվականին դարձել է Բուլղարիայի գրական հասարակության գործող անդամ (հետո՝ Գիտությունների ակադեմիա)։ 1901 թվականին եղել է Բուլղարիայի պատմական հասարակության հիմնադիրների թվում և մինչև իր մահը եղել է նրա նախագահը։

Դիմիտր Ագուրայի որդին՝ Դիմիտր Ագուրան, եղել է ինժեներ։

Դիմիտր Ագուրան մահացել է 1911 թվականի հոկտեմբերի 11-ին Յաշում՝ 61 տարեկան հասակում։

## Մատենագրություն
* *«Новейшая история на Френската революция до днешно време»* (1890)
* *«Бележки по едно научно пътуване в Румъния»* (1893, համահեղինակ)
* *«Дако-ромъните и тяхната славянска писменост»* (1893, համահեղինակ)
* *«Средновековна история. Лекции»* (1904)

## Ծանոթագրություններ

## Աղբյուրներ
* 

Կատեգորիա:Բուլղարացի գիտնականներ
Կատեգորիա:Բուլղարացի պատմաբաններ
Կատեգորիա:Բուլղարիայի գիտությունների ակադեմիայի անդամներ
Կատեգորիա:Բուլղարիայի քաղաքական գործիչներ
Կատեգորիա:Ռեկտորներ
Կատեգորիա:Բուլղարիայի խորհրդարանի պատգամավորներ
Կատեգորիա:Բուլղարիայի նախարարներ
Վիշկուվ

**Վիշկուվ** (), քաղաք Լեհաստանի արևելյան մասում՝ Մազովեցյան վոևոդությունում. նույնանուն գավառի (պովյատի) վարչական կենտրոնն է։ Ունի գյուղաքաղաքային գմինայի (շրջանի) կարգավիճակ; Տարածվում է Արևմտյան Բուգ գետի ափին՝ հենց գետահովտում, երկրի մայրաքաղաք Վարշավայից 55 կիլոմետր հեռավորության վրա։ Զբաղեցնում է 20,78 քառակուսի կիլոմետր տարածք։ 2012 թվականի դեկտեմբերի 31-ի տվյալներով բնակչության թվաքանակը եղել է 27 309։ 16-րդ դարում եղել է հոգևոր քաղաք։

## Պատմություն
Պատմական փաստաթղթերում Վիշկուվն առաջին անգամ հիշատակվել է 1203 թվականին, որպես գյուղ։ 1502 թվականին ստացել է քաղաքի կարգավիճակ։ 1528 թվականին Բուգ գետի վրա կառուցվել է կամուրջ, որը մեծապես նպաստել է քաղաքի արագ զարգացմանն ու բարգավաճմանը։

Հյուսիսային պատերազմի ժամանակ (1655-1660 թվականներին) Վիշկուվն ավերվել է։ 1870 թվականին զրկվել է քաղաքի կարգավիճակից, 1919 թվականին վերստացել այն։

1897 թվականին շարք է մտել երկաթուղային կամուրջը, որի շնորհիվ զարկ է տրվել արդյունաբերության զարգացմանը։

Մինչև Երկրորդ համաշխարհային պատերազմը քաղաքում եղել է շուրջ 9 հազար անդամներից բաղկացած հրեական մեծ համայնք, որն ամբողջովին ոչնչացվել է։  1997 թվականի սեպտեմբերի 14-ին Վիշկուվում բացվել է Հոլոքոստի զոհերի հիշատակը հավերժացնող հուշարձան։

## Միջազգային կապեր
Վիշկուվը գործընկերային հարաբերություններ է հաստատել հետևյալ քաղաքների հետ.

## Պատկերասրահ


Zespół pałacowy, XVIII, XIX.jpg|Դասական ոճով կառուցված պալատ Հին Ռիբենկայում (18-19-րդ դդ.)
Wyszkow-Obelisk Wazow.jpg|1655 թ. Ֆերդինանդ Վազա արքայի այցելության պատվին կանգնեցված հուշասյուն
Wyszkow-Monument of Cyprian Norwid.jpg|Կիպրիան Կամիլ Նորվիդի հուշարձանը քաղաքային զբոսայգում
Wyszkow wojciech.jpg|Աստվածամոր կոստյոլը
Wyszkow-Anielewicz memorial.jpg|Մորդեխայ Անելևիչի հուշարձանը
Wyszkow basen.jpg|„Błękitna” ծածկած լողավազանը
Wyszkow biblioteka.jpg|Քաղաքային գրադարանը
Wyszkow lo.jpg|Կիպրիան Կամիլ Նորվիդի անվան լիցեյը
Wyszkow wlodkowic.jpg|Պավել Վլոդկովիցի անվան ավագ դպրոցը
Wyszkow most.jpg|Կամուրջ Բուգ գետի վրա
Wyszkow haubica.jpg|Ականանետ՝ Բուգ գետի ափին
Wyszkow Bug.jpg|Բուգ գետը Վիշկուվի մերձակայքում
Wyszkow bug.jpg|Բուգ գետը Վիշկուվի մերձակայքում
Wyszkow most kolejowy.JPG|Երկաթուղային կամուրջ Բուգ գետի վրա
Wyszkow panorama.jpg|Տեսարան քաղաքից
Wyszkow rondo.jpg|Սովինսկու անվան թաղամասը



## Ծանոթագրություններ

## Արտաքին հղումներ
* Քաղաքի պաշտոնական կայքը

Կատեգորիա:Լեհաստանի քաղաքներ
Կատեգորիա:Մազովեցյան վոյեվոդության քաղաքներ
Շամիլ Մահմուդբեկով

**Շամիլ Ֆերեմեզ օղլի Մահմուդբեկով** (, ), ադրբեջանցի դերասան և ռեժիսոր, սցենարիստ; Ադրբեջանական ԽՍՀ պետական մրցանակի դափնեկիր (1969), Ադրբեջանական ԽՍՀ արվեստի վաստակավոր գործիչ (1976);

## Կենսագրություն
Շամիլ Մահմուդբեկովը ծնվել է 1924 թվականի դեկտեմբերի 5-ին Նախիջևանում։ 1954 թվականին ավարտել է Կինեմատոգրաֆիայի համամիութենական պետական ինստիտուտը։ 1955 թվականից աշխատել է «Ադրբեջանֆիլմ» կինոստուդիայում։ 1969 թվականից Խորհրդային Միության կոմունիստական կուսակցության անդամ էր։ Մահմուդբեկովը վավերագրական, կարճ և լիամետրաժ գեղարվեստական ֆիլմերի ռեժիսոր է. «Ռոմեոն իմ հարևան է» (1963), «Սև աղջիկը» (1963), «Երկիր, ծով, կրակ, երկինք» (1967), «Հավասարապես հաց» (1969), «Կյանքը մեզ փորձարկում է» (1971), «Դերվիշը պայթեցնում է Փարիզ» (1976, Քամիլ Ռուստեմբեկովի հետ միասին), «Կրակի վրա» (1978) և այլն։

1969 թվականին Շամիլ Մահմուդբեկովին շնորհվել է Ադրբեջանական ԽՍՀ պետական մրցանակ, իսկ 1976 թվականին ՝Ադրբեջանական ԽՍՀ վաստակավոր գործչի կոչում։

Ռեժիսորական աշխատանքներից բացի, Մահմուդբեկովը խաղացել է նաև գեղարվեստական ֆիլմերում։

Շամիլ Մահմուդբեկովը մահացել է 1997 թվականի մայիսի 20-ին Բաքվում։

## Ծանոթագրություններ

## Աղբյուրներ
* Маһмудбәјов Шамил Фәрамәз оғлу // *Ադրբեջանի սովետական հանրագիտարան*. Под ред. Дж. Кулиева. — 1982. — Т. VI.

Կատեգորիա:Ադրբեջանցի ռեժիսորներ
Կատեգորիա:Ադրբեջանցի դերասաններ
Կատեգորիա:Քաղցկեղից մահացածներ
Կատեգորիա:Ադրբեջանցի սցենարիստներ
Կատեգորիա:ՎԳԻԿ-ի շրջանավարտներ
Բանգլադեշի նախագահների ցանկ

Բանգլադեշի նախագահների ամբողջական ցանկը երկրի Սահմանադրության ընդունումից հետո։

## Բանգլադեշի նախագահներ

## Ծանոթագրություններ

## Արտաքին հղումներ
* Rulers — Bangladesh
* The President House of Bangladesh 

Կատեգորիա:Բանգլադեշի նախագահներ
Կատեգորիա:Նախագահների ցանկեր
Վազվան

**Վազվան**, Քաշմիրում տոնակատարություններին մատուցվող ավանդական ուտելիքի ընդհանուր անվանումն է։ Այդ ճաշատեսակը պատրաստելը համարվում է հատուկ արվեստ, այն պատրաստելիս օգտագործում են տարբեր մսատեսակներ (ոչխարի, հավի, ձկան, տավարի միս)։ Մուսուլման քաշմիրների համար այդ ճաշատեսակն իրենց էթնիկ ավանդույթն է համարվում, որը նրանց առանձնացնում է այլ քաշմիրներից։ Վազվանը դարձել է Քաշմիրի «խոհարարական այցեքարտը»։

## Պատմություն
Ժամանակակից քաշմիրական խոհանոցը սկսել է ձևավորվել Լենկթեմուրի օրոք, նշանավորվում է Սամարղանդից 1700 արհեստավորների տեղահանմամբ և նրանց` Քաշմիրրի հովտում վերաբնակեցմամբ։ Այս արհեստավորների ժառանգները դարձել են Քաշմիրի լավագույն խոհարարները։ Վազվանի համար պատրաստվում է 36 կերակրատեսակ, որոնցից 15-30-ը մսատեսակներ են, գլխավոր խոհարարը և իր օգնականները ուտեստները պատրաստում են գիշերը։ Հյուրերը նստում են 4 հոգով, իսկ ուտելիքը մատուցում են տրամիով, որը մետաղական մեծ ափսե է։

Մարդիկ աղոթում են և ձեռքերը լվանում են «Տաշ-տի-նարի» թասի մեջ, որը բերվում է խնջույքի մասնակիցների համար։ Ուտեստի հետ մատուցվում է նաև մեկ թաս յոգուրտ։ Տոնը շարունակվում է այնքան ժամանակ, քանի դեռ չեն համտեսվել տարբեր համադրություններով 7 ուտեստներ։

## Հիմնական ճաշատեսակներ
* Մետխի մաազ.
** Ռիստա` մսագնդիկներ կարմիր կծու սոուսի մեջ,
** Լախաբի քաբաբ և մոաչի քաբաբ` գառան քաբաբ` յոգուրտի մեջ
** Վազա կոկուր` 2 ամբողջական կամ կտրտած հավ
** Դենի ֆոուլ` ոչխարի միս
** Դոուդխա ռաս` ոչխարի միսը քաղցր կաթի մեջ
** Ռոգնան դժոշ` ոչխարի միսը քաշմիրական համեմունքների մեջ
** Տաբակ մաազ` ոչխարի կողեր, որոնք եփվում են նախ յոգուրտի մեջ` մարմանդ կրակի վրա, իսկ հետո` տապակվում
** Դանիվալ կորմա` ոչխարի միս քարիով և գինձով
** Վազա պալակ` սպանախ` ոչխարի մսի գնդիկներով
** Աաբ գոշտ` քարիով համեմված գառան միս
** Մարչավանգան կորմա` գառան շատ կծու միս
** Քաբաբ` խորոված
** Գուշտաբա` կոտլետներ յոգուրտի մեջ
** Յակխնի` յոգուրտ` համեմված քարիով
** Ռուվանգան չաման` պանրի խորանարդիկներ` տոմատի հյութում
** Դում ոլուվ` կարտոֆիլ` պատրաստված յոգուրտի մեջ
** Նադիր յակխն` ջրընկույզ` նուրբ յոգուրտի մեջ
** Խակխ` կանաչեղեն 
** Նադիր պալակ` ջրընկույզ` սպանախով
** Մուժդի չետինտիան` բողկ և հունական ընկույզ
** Ֆիրնի` մանրաձավար, որը մատուցվում է բաժակների մեջ` կաթով և ընկույզով` զարդարված արծաթափայլ տերևներով, աղանդեր

## Պատկերասրահ

File:TabakMaaz wazwan.jpg |Տաբակ մաազ
File:Rista wazwan.jpg |Ռիստա
File:Kabab wazwan.jpg |Քաբաբ
File:Daniphol wazwan.jpg |Դանի ֆոլ
File:Goshtaba wazwan.jpg |Գոշտաբա
File:Wazwan prep.jpg |Վազվանի պատրաստումը


## Ծանոթագրություններ
Small Talk

**«Small Talk»**, ամերիկացի երգչուհի Քեթի Փերրի երգը, որ թողարկվել է 2019 թվականի օգոստոսի 9-ին որպես թողարկվելիք հինգերորդ ստուդիական ալբոմի երկրորդ սինգլ։ Երգի համահեղինակը եղել է ամերիկացի երգիչ Չարլի Փութը։

## Թողարկում
2019 թվականի հուլիսին Չարլի Փութը բերանից թռցրել է, որ կապ ունի Քեթի Փերրիի նոր սինգլի հետ։ Օգոստոսի 6-ին երգչուհին սոցիալական կայքերի իր էջերում հրապարակել է երգի տեքստի ոչ մեծ հատվածներ։

2019 թվականի օգոստոսի 7-ին տեղի է ունեցել «Capitol Congress», որտեղ երգչուհուն շնորհվել է հուշատախտակ ԱՄՆ-ում սինգլի հարյուր միլիոն հավաստագրված օրինակների համար Ձայնագրող ընկերությունների ամերիկյան ասոցիացիայի կողմից, այնտեղ էլ երգչուհին առաջին անգամ կատարել է տվյալ երգը։ Սինգլի պաշտոնական պրեմիերան կայացել է օգոստոսի 9-ին։

Օգոստոսի 16-ին երգչուհին ներկայացրել է երգի ուղղահայած հոլովակը հատուկ Spotify-ի համար։

Օգոստոսի 20-ին երգն ուղարկվել է ԱՄՆ ռադիոկայաններ։

## Երգացանկ

## Հիթ-շքերթներ

## Ծանոթագրություններ

## Արտաքին հղումներ
* 
* 
* 
* 
* 
* 
* 

Կատեգորիա:2019 երգեր
Կատեգորիա:Քեթի Փերրիի սինգլներ
Արքեսիլայոս

**Արքեսիլայոս** (, , ), հույն փիլիսոփա, մեր թվարկությունից առաջ 270–241 թվականներին՝ երկրորդ (Միջին) ակադեմիայի ղեկավար (տե՛ս Պլատոնականություն)։

Դպրոցին տվել է սկեպտիցիզմի ուղղություն՝ քարոզելով «խուսափել դատապարտումից». նա համարում էր, որ միայն հնարավորն է հասանելի, ինչն էլ լիովին բավարար է կյանքի համար։

Հիմնավոր կրթություն ստանալով և լսելով պերիպատետիկ Թեոփրաստեսի և ակադեմիկոս Կրանտորի զրույցները՝ նա Պիհռոնի փիլիսոփայության ազդեցությամբ մշակել է հատուկ քննադատական աշխարհայացք, որը մերժում է ստոիկների ուսմունքը և կայանում էր նրանում, որ աշխարհում գոյություն չունի ճշմարտության որոշման համար անվիճելի չափանիշ և որ ցանակացած դրություն կարելի է վիճարկել այս կամ այն փաստարկով, որը նույնպես հավանական է թվում։ Այդ պատճառով բացարձակ ճշմարտությունը անհասանելի է մարդկության գիտակցությանը և հետևաբար անհրաժեշտ է սահմանափակվել միայն հնարավորով, ինչն, ըստ Արքեսիլայոսի ուսմունքի, միանգամայն բավական է մեր ամենօրյա գործունեության համար։

Արքեսիլայոսը հիմնական ուշադրությունը դարձրել է ստոիցիզմի և դրա հիմնադիր Զենոն Կիտիոնացու մասին քննադատության վրա։ 
Ստոիկները կարծում էին, որ վստահելի է միայն այն, ինչը ճանաչելի է բանականության կողմից, սակայն ինքը՝ ճանաչումը, սկսվում է զգայական ընկալումից, որը ձևավորում է առարկայի կերպը։ Այդ կերպարի ընկալման ընթացքում ձևավորվում է գոյություն ունեցող օբյեկտի վերաբերյալ գիտակցական պատկերացում, որը գնահատվում է գիտակցությամբ։ Պատկերացումները չի կարելի դիտարկել, որպես ճշմարիտ կամ կեղծ այդպես կարելի է գնահատել միայն դրանց սուբյեկտիվ գնահատականը։ Սկեպտիկները առաջ են քաշել կատալեպտիկ պատկերացման հասկացությունը, որն իրական է, սկզբունքորեն չի կարելի կեղծ լինել և չի կարող ծագել գոյություն չունեցողից։ Ակնհայտ ճշմարտությունը ստիպում է ընդունել իրեն վստահել և մի կողմ նետել կասկածները։

Արքեսիլայոսն օգտագործել է հենց սկեպտիկների դատողությունները. քանի որ համաձայնել կամ չհամաձայնել կարելի է միայն դատողությունների, այլ ոչ թե պատկերացումների հետ, ապա կատալեպտիկ պատկերացումները գնահատելն անընդունելի է։ Ակնհայտը որպես չափանիշ չի դիմանում որևէ քննադատության. ցանկացած ընկալում կարող է կեղծ լինել։

Կյանքում ներկայացրել է սկեպտիկի նոր տեսակ։ Պիհռոնն ընդունված ու հարգված էր հանրության կողմից, Տիմոնը՝ սարկազմով էր, իսկ Արքեսելայոսն աշխարհիկ մարդ էր, մեծ ուշադրություն էր դարձնում կերպարվեստին ու պոեզիային։ Հայտնի էր իր անկախ և ազնիվ բնավորությամբ։

Ինչպես Պիրոնը, չի գրել իր աշխատությունները, նրա մտքերը պահպանել է Լակիդը։

## Ծանոթագրություններ

## Գրականություն
* Античная философия: Энциклопедический словарь. — М.: Прогресс-Традиция. 2008. - С.184.
* Simone Vezzoli,  Arcesilao di Pitane: l'origine del platonismoneoaccademico. Analisi e fonti. Philosophie hellénistique et romaine.Turnhout: Brepols Publishers, 2016. Pp.&nbsp;300. ISBN 9782503550299
* Cooper, J., ‘Arcesilaus: Socratic and Sceptic’, in J. Cooper, Knowledge, Nature, and the Good (Princeton 2004) 81-103.
* Dorandi, T., ‘Arcesilas de Pitane’ in R. Goulet (ed.), Dictionnaire des Philosophes Antiques, i, (Paris 1989) 326-30 (no. 302).

## Արտաքին հղումներ
* 
* Диоген Лаэртский. О жизни философов. Книга 4.է

Կատեգորիա:Հույն փիլիսոփաներ
Կատեգորիա:Անտիկ դարաշրջանի հույն փիլիսոփաներ
Շնորհավոր նոր տարի․․․

«**1 հունվարի**», Հովաննես Թումանյանի ստեղծագործություններից է, գրված է 1898 թվականի հունվարի 1-ին։

## Պատմություն
Եղիշե Չարենցի անվան գրականության և արվեստի թանգարանի Փիլիպոս Վարդազայանի ֆոնդի 413-րդ համարում պահվում է Մարիամ Վարդազարյանի ալբոմը և դրա մեջ՝ ինքնագիրը, թվագրված՝ «98»:

Առաջին անգամ տպագրվել է 1938 թվականին՝ «Գրական թերթ» ամսագրի 13-րդ համարում, այնուհետև՝ «Երկերի լիակատար ժողովածու»-ի I հատորի 469 էջում։

## Ծանոթագրություններ

Կատեգորիա:Բանաստեղծություններ
Լև (գետ)

**Լև**, գետ Արցախի Հանրապետության Շահումյանի շրջանում

## Ընդհանուր նկարագիր
Լև գետը սկիզբ է առնում Մռավի լեռնաշղթայի արևմյան ծայրին գտնվող Մեծ Հինալ լեռան հարավային փեշերից ծովի մակերևույթից ավելի քան 3000 մ բարձրությունից բխող աղբյուրներից։ Տրտու գետի ջրառատ վտակն է։ Ունի մոտ 33 կմ երկարություն, և հոսելիս նրան միանում են ևս մի քանի վտակներ։ Ընդհանուր առմամբ գետի հունն անցնում է ոչ խորը ձորակով, իսկ որոշ հատվածներում անցնում է լայնահուն հովիտներով։ Միայն հոսանքի ներքևի մասում` Տրտուի հետ միախառնվելու կետից մոտ 1,5 կմ հեռու, գետը 200 մետր հոսում է երկու կողմերից խիստ սեղմված կիրճի միջով։ Լև գետի ամբողջ երկայնքով սփռված են բազմաթիվ պատմական հուշարձաններ։

## Ծանոթագրություններ

Կատեգորիա:Արցախի Հանրապետության գետեր
Կատեգորիա:Շահումյանի շրջանի գետեր
Անուշ ընկեր

«**Անուշ ընկեր**», Հովհաննես Թումանյանի ստեղծագործություններից, որի ստեղծման տարեթիվը ստույգ հայտնի չէ։

## Պատմություն
Ստեղծագործությունն անավարտ է։ Հավանաբար գրված է 1890-ական թվականներին։

Թումանյանի ընտանեկան արխիվում պահվում է մեկ ինքնագիր։

Առաջին անգամ պահվել է Հովհաննես Թումանյանի «Երկրի լիակատար ժողովածուի» Ι հատորի 76-րդ էջում։

## Ծանոթագրություններ

Կատեգորիա:Բանաստեղծություններ
Ես քո լեզվով եմ ուզում քեզ սիրել...

«**Ես քո լեզվով եմ ուզում քեզ սիրել...**», Հովհաննես Թումանյանի ստեղծագործություններից, որի ստեղծման տարեթիվը ստույգ հայտնի չէ։

## Պատմություն
Բնույթով հիշեցնում է Թումանյանի 1890-ական թվականների բանաստեղծությունները։

Ստեղծագործության Ինքնագիրը չի պահանվել։

Թումանյանի ընտանիքի արխիվում պահվում է ուրիշի ձեռքով, ըստ երևույթի ինքնագրից, արտագրված մի օրինակ։ Այստեղ առաջին երկու և մնացած տողերի միջև բաց տարածություն կա, որտեղ կարող էին տեղավորվել մի քանի տող ևս։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Իմրան Խան (դերասան)

**Իմրան Խան ** (, ի ծնե **Իմրան Պալ**, ), հնդիկ դերասան, որը նկարահանվել է Բոլիվուդում։ Տղամարդու լավագույն դեբյուտային դերի համար արժանացել է Filmfare Award մրցանակին։

## Կենսագրություն
Իմրան Խանը Հնդկաստանի կինոարտադրության մեջ կարևոր դեր խաղացող Հուսեյին Խանի կինեմատոգրաֆիական «դինաստայի» ներկայացուցիչն է։ Մասնավորապես իր մոր՝ Նուջատ Խանի կողմից նա հանդիսանում է հայտնի ռեժիսոր Նասիրա Հուսեյնի թոռը, կինոպրոդյուսեր Թահիրա Հուսեյնի եղբորորդու ծոռը և ռեժիսոր Մանսուր Խանի, դերասան և ռեժիսոր Աամիր Խանի, դերասաններ Թարիք Խանի և Ֆեյզալ Խանի, դերասանուհիներ Ֆարհաթի և Նիհաթ Խանի զարմիկը։

## Անձնական կյանք
2011 թվականից ամուսնացել է Ավանտիկե Մալիկի հետ։

2013 թվականի դեկտեմբերին զույգը հայտարարել է, որ սպասում է առաջնեկին, և 2014 թվականի հունիսի 9-ին ծնվել է նրանց դուստրը՝ Իմարան։

## Կարիերա
Իմրան սկսել է ֆիլմերում հանդես գալ որպես մանկական դերասան և «Դատավճիռ» և «Մրցակից» ֆիլմերում խաղացել է երտասարդ կերպարներին։

Դերասանական դպրոցում անցկացվող դասընթացների ընթացքում նրան նկատել էր ռեժիսոր Աբաս Տիրևալը, որը առաջարկել է նրան գլխավոր դեր «Գիտե՞ս  դու...» ֆիլմում։ Արդյունքում ֆիլմը արժանացել է քննադատների դրական գնահատանքին և առևտրային հաջողությունների և տղամարդու լավագույն դերի համար բերել դերասանին Filmfare Award մրցանակը, որը նա կիսել է Ֆարհան Ախթարի հետ։

2012 թվականին  Կարինա Կապուրի հետ նկարահանվել է «Ես մենակ եմ և դու ես մենակ» ֆիլմում, որն ունեցել է առևտրային հաջողություններ։
2013 թվականին նրա մասնակցությամբ թողարկվել է երեք ֆիլմ՝ առաջինը «Մաթրու, Բիջլի և Մանդոլա» ֆիլմն էր, որի նկարահանումներին մասնակցելու համար նա երեք ամիս ապրել է Դելիում և սովորել է հարիանի լեզուն։ Նա այս ֆիլմում կատարել է նաև «Chaar Dina Ki» երգը։

Նույն տարվա վերջին լույս տեսած «Գեղեցկուհի, դու իմ սերն ես» ֆիլմում, որտեղ նա կրկին Կարինա Կապուրի հետ է նկարահանվել, նույնպես ձախողվել է վարձույթում։

2015 թվականին լույս է տեսել «Katti Batti » ֆիլմը, որի գլխավոր հերոսուհին Կանգան Ռանաուտին էր, այն ստացել է քննադատների ոչ միանշանակ արձագանքը և կրկին ձախողվել վարձույթում։

## Ֆիլմագրություն

## Ծանոթագրություններ

Կատեգորիա:1983 ծնունդներ
Կատեգորիա:20-րդ դարի դերասաններ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Հնդիկ դերասաններ
Կատեգորիա:Հունվարի 13 ծնունդներ
Կատեգորիա:Հնդիկ կինոռեժիսորներ
Փառք հայր Ֆելունատհին

**Փառք հայր Ֆելունատհին** ((, )), քրեական դրամա, որը նկարահվել է 1979 թվականին, հնդիկ ռեժիսոր Սաթյաջիտ Ռայի կողմից։ Ֆիլմը նկարահանվել է ըստ Սաթյաջիտ Ռայի համանուն նովելի և երկրորդն է խուզարկու Ֆելուդի մասին ֆիլմերի շարքում։

## Սյուժե
Ֆիլմը պատմում է Ֆելուդա մականունով սիրողական խուզարկու Պրադոշ Միտերի մասին, որն արձակուրդ է մեկնել Վարանասի սուրբ քաղաք։ Այստեղ նա իր զարմիկ Տապեշի հետ և ընկերոջ` Լալմոխանի հետ միասին հետաքննում են Գանեշ աստվածության ոսկե անգին արձանիկի գողությունը։ Արձանը գտնելն այնքան էլ հեշտ չէր, սակայն ընկերներին օգնության է հասնում սպանդանոցի բարի և ուրախ հարբեցող աշխատակից Մահանլալ Մեհրաջը, որը միայնակ կարողանում է դիմակայել Մաչլի Բաբա անունով չար կախարդի կախարդանքներին։

## Դերերում
* Սոումիտրա Չատտերջի` Պրադոշ Միտրա (Ֆելուդա)
* Սիդդխարտա Չատտերջի` Տապեշ
* Սանտոշ Դուտտա` Լալմոխան Գանգուլի
* Խարդխան Բաներջին` Ումանատ Գհոսալ
* Բիպլաբ Չատերջի` Բիկաշ Սինգխա
* Ուտպալ Դուտտ` Մագանլալ Մեգհրաջ
* Մոնու Մուկհերջ` Մաչլի Բաբա
* Սանտոշ Սինխա

## Պարգևներ և արաջադրում

## Ծանոթագրություններ

## Արտաքին հղումներ
*  «Слава отцу Фелунатху» на сайте ''SatyajitRay.org'' 
*  
* 

Կատեգորիա:Հնդկական ֆիլմեր
Կատեգորիա:1978 ֆիլմեր
Экспромт

«**Экспромт**», Հովհաննես Թումանյանի ստեղծագործություններից, որը գրվել է 1917 թվականի հունվարի 28-ին։

## Պատմություն
Նվիրված է բանաստեղծի դուստր Անուշին՝ նրա ծննդյան տարեդարձի առթիվ։

Հովհանես Թումանյանի ընտանեկան արխիվում պահվում է բանաստեղծի դուստր Անուշի ալբոմը և դրա մեջ՝ ինքնագիրը, որի վրա Թումանյանը ուղղումներ է կատարել։ Նույն տեղում բանաստեղծի դուստր Աշխենի արտագրած մեկ օրինակ։

Առաջին անգամ տպագրվել է Հովհաննես Թումանյանի «Երկերի լիակատար  ժողովածու»-ի առաջին հատորի 531-րդ էջում։

## Ծանոթագրություններ

Կատեգորիա:Բանաստեղծություններ
Այսօրից ահա անում եմ ես ուխտ...

«**Այսօրից ահա անում եմ ես ուխտ...**», Հովաննես Թումանյանի ստեղծագործություններից է, որը գրվել է 1898 թվականին։

## Պատմություն
Առաջին երկու տողը գրված են 1898 թվականի նոյեմբերի 26-ին, երկրորդ երկու տողը՝ դեկտեմբերի 24-ին, վերջի քառատողը՝ դեկտեմբերի 28-ին։

Եղիշե Չարենցի անվան գրականության և արվեստի թանգարանի Պիլիպոս Վարդազարյանի ֆոնդի 413-րդ համարում պահվում է Մարիամ Վարդազարյանի ալբոմը և դրա մեջ՝ ինքնագիրը։ Առաջին անգամ տպագրվել է 1979 թվականին՝ «Լրաբեր» ամսագրի առաջին համարի 28-րդ էջում։

## Ծանոթագրություններ

Կատեգորիա:Բանաստեղծություններ
Իմ Թամարիկին...

«**Իմ Թամարիկին...**», Հովհաննես Թումանյանի ստեղծագործություններից, որը գրվել է 1919 թվականի հունիսի 19-ին։

## Պատմություն
Հովհանես Թումանյանի ընտանեկան արխիվում պահվում է «Անուշ» պոեմ 1916 թվականի հրատարակությունը, որի անվաթերթի վրա է այս ընծայականը։

Առաջին անգամ տպագրվել է 1979 թվականին՝ «Լրաբեր» ամսագրի առաջին համարի 30-րդ էջում։

Հեղինակի դուստր Թամարն այս ընծայականի գրության շարժառիթի մասին պատմում է, որ ինքը մի անգամ դասագրքից կրկին կարդացել է «Անուշ» պոեմի «Ամպերը դանդաղ, ուղտերի նման» տողով սկսվող հատվածը և բարձրաձայն արտահայտել իր հիացմունքը։ Բանաստեղծը ժպտալով ասել է՝ «Աղջիկս ինձ նոր ճանաչեց» և տեղնուտեղը գրել է այս ընծայականը։

## Ծանոթագրություններ

Կատեգորիա:Բանաստեղծություններ
Տիբեթյան ժամանակակից արվեստի թանգարան

**Տիբեթյան ժամանակակից արվեստի թանգարան** (), թանգարան Էմմենում, Ռենսենպարկում, Նիդեռլանդների հյուսիս-արևմուտքում, Գերմանիայի սահմանի մոտ։ Այն ցուցադրում է Տիբեթյան ժամանակակից արվեստի մշտական և ժամանակավոր ցուցադրություններ։

## Թանգարան
Թանգարանի ցուցանմուշները տարբերվում են պատի և հատակի նկարներից մինչև քանդակներ, թանգաներ, նկարներ և լուսանկարներ։ Թանգարանում ցուցադրվում են տարբեր տիբեթյան արվեստագետների, ինչպես, օրինակ, Սոնամ Դոլմա Բրաուենի, Թենզինգ Ռիգդոլի, Գոնկար Գյաթսոյի և Տուլկու Ջամյանգի աշխատանքները։ Թանգարանում ցուցադրվում են նաև թանգարանի համահիմնադիր Թաշի Նորբուի աշխատանքները։ Նորբուի Քաղաքային Բուդդա արձանի տարբերակներից մեկը ժամանակավորապես ցուցադրվել է Ռեսենպարկում։ Մշտական հավաքածուի կողքին ցուցադրվում են նաև ժամանակավոր ցուցադրություններ։

Թանգարանը կազմակերպում է կրթական միջոցառումներ, դասախոսություններ, վորքշոփեր և ուղիղ միացմամբ նկարչության դասեր։ Թանգարանի առաքելությունն է միավորել արևելյան և արևմտյան գեղագիտությունները։ Առաջին երկու ամիսներին` 2017 թվականի հունիսին և հուլիսին, թանգարանը ունեցել է հինգ հազար այցելու։

## Պատկերասրան

Museum of Contemporary Tibetan Art (Emmen, Netherlands) 1.jpg
Museum of Contemporary Tibetan Art (Emmen, Netherlands) 2.jpg
Museum of Contemporary Tibetan Art (Emmen, Netherlands) 3.jpg
Museum of Contemporary Tibetan Art (Emmen, Netherlands) 5.jpg
Museum of Contemporary Tibetan Art (Emmen, Netherlands) 6.jpg
Museum of Contemporary Tibetan Art (Emmen, Netherlands) 7.jpg
Museum of Contemporary Tibetan Art (Emmen, Netherlands) 4.jpg
Museum of Contemporary Tibetan Art (Emmen, Netherlands) 8.jpg


## Ծանոթագրություններ

Կատեգորիա:2017 հիմնադրումներ Նիդերլանդներում
Կատեգորիա:2017 հիմնադրված թանգարաններ
Կատեգորիա:Ժամանակակից արվեստի թանգարաններ
Կատեգորիա:Նիդերլանդների թանգարաններ
Ստեփանոս Գոյներերիցանց

**Ստեփանոս քահանա Գոյներերիցանց** (նաև՝ **Գոյներ Երիցանց**, **Կայծառոնեցի**, **Երկայն**, ), հայ հոգևորական, գրիչ։

Գևորգ Սկևռացու աշակերտը։

## Կենսագրություն
Գևորգ Սկևռացու խնդրանքով գրել է «Խրատ վասն գրչութեան» (Խրատ վասն հանգամանաց հեգից) աշխատությունը։ 1284-1312 թվականների ընթացքում հիշվում է տարբեր հիշատակարաններում։ 1292 թվականին իրեն կոչում է «ծեր», բայց դրանից 20 տարի անց (1312), գտնվում է Կիպրոսում, ուր գնացել էր Կիլիկիայից, նեղվելով վտանգներից։ Ստեփանոսը Կիպրոսում գրել է մի գեղազարդ ձեռագիր (Գործք Առաքելոց, Կաթուղիկեայք և Աւետարան Յովհաննու)։ Այդ ձեռագիրը գրվել է Հեթում Լամբորնացու դուստր Ալիծի համար (Կեռան թագուհու քույրը և Կիպրոսի սենեսկալ Փիլիպ Իլինյանի կինը)։ Ալիծը հյուրընկալել էր Ստեփանոսին և վերցրել իր խնամակալության տակ։ Ձեռագիրը գրվել է 1310-1312 թվականներին, Կիպրոսի Ֆամագուստա (Մաղուսա) քաղաքում։ Ստեփանոս Գոյներերիցանցը գրել է նաև մի Տոնացույց՝ 1300 թվականին։

## Ծանոթագրություններ

Կատեգորիա:Հայ առաքելական վարդապետներ
Կատեգորիա:Հայ գրիչներ
Կատեգորիա:Հայ հոգևորականներ
Աղքատության վերացման համար պայքարի միջազգային օր

thumb|120 px|Ողորմությունը աղքատների համար երբեմն եկամտի միակ աղբյուրն է
**Աղքատության վերացման համար պայքարի միջազգային օր** (), նշվում է 1993 թվականից սկսած ամեն տարի հոկտեմբերի 17-ին։ Այն հռչակվել է ՄԱԿ-ի Գլխավոր ասամբլեայի կողմից (թիվ թիվ A/RES/47/196 բանաձևը) 1992 թվականին։

Իր բանաձևում Գլխավոր ասամբլեան, ողջունելով այն փաստը, որ այս օրը միջկառավարական կազմակերպություններից մեկի նախաձեռնությամբ նշվել է որպես «Ծայրահեղ աղքատությունը հաղթահարելու պայքարի օր», կոչ է արել բոլոր պետություններին այս օրը իրականացնել միջոցառումների քարոզարշավ աղքատության և չքավորության դեմ պայքարի համար։

## Միջազգային օրվա պատմություն
1987 թվականի հոկտեմբերի 17-ին տարբեր երկրներից տարբեր դասերի շուրջ 100 հազար մարդ հավաքվել էին Փարիզում, Մարդու իրավունքների հրապարակում՝ Տրոկադերոյում (): Նրանք արտահայտեցին իրենց մերժումը աղքատությանը։ Պահանջելով հարգել մարդու իրավունքները, իրավապաշտպանները աջակցեցին *ATD* չորրորդ աշխարհի հիմնադիր, հայր Ջոզեֆ Վրեսինսկու (ֆր. Joseph Wresinski, լեհ. Józef Wrzesiński) կարգախոսին. Այնտեղ, որտեղ մարդը ստիպված է ապրել աղքատության մեջ, խախտվում են մարդու իրավունքները։ Այս իրավունքների պաշտպանության համար պայքարում միավորվելը բոլորի սրբազան պարտքն է։

Այդ օրը Տրոկադերոյի հրապարակում հուշաքար է դրվել։

Այնուհետև, աղքատ բնակչությանը օժանդակելու համաշխարհային միջազգային շարժման՝ *ATD* Չորրորդ աշխարհի նախաձեռնությամբ, ծայրահեղ աղքատության հաղթահարման դեմ պայքարի օրը նշվում էր ամեն տարի հասարակական կազմակերպությունների կողմից՝ ընդհուպ մինչև ՄԱԿ-ի Գլխավոր ասամբլեայի կողմից բանաձևի ընդունումը։

## Վիճակագրական տվյալներ
* 2005 թվականին աղքատությունից ամեն օր մահանում էր 30,000 երեխա։
* 2005 թվականին 2,5 միլիարդ մարդ ապրում էր օրական 2 դոլարից ցածր մակարդակի վրա։
* 2005 թվականին 2,6 միլիարդ մարդ հնարավորություն չի ունեցել օգտվել կոյուղուց։

## Միջազգային օրվա թեմաներ
* 2005 — «Հազարամյակի հռչակագրում սահմանված զարգացման նպատակների իրականացում.բնակչության աղքատ շերտերի հնարավորությունների ընդլայնում»
* 2006 — «Միասին ջանքերով վերջ տանք աղքատությանը»
* 2007 — «Աղքատության մեջ գտնվող մարդիկ, որպես փոփոխության շարժիչ ուժ. աղքատության վերացման համար պայքարի միջազգային օրվա 20-րդ տարեդարձը»
* 2008 — «Մարդու իրավունքները և աղքատության մեջ ապրող մարդկանց արժանապատվությունը»
* 2009 — «Երեխաներն ու ընտանիքները հանդես են գալիս աղքատության դեմ»
* 2010 — «Աղքատությունից մինչև արժանապատիվ աշխատանք. Բացը վերացնելը»։
* 2017 — «Պատասխանելով հոկտեմբերի 17-ին աղքատության հաղթահարմանն ուղղված գործողությունների կոչին. դեպի խաղաղ և ներառական համայնքներ»http://www.un.org/ru/events/povertyday/index.shtml

## Ծանոթագրություններ

## Արտաքին հղումներ
* День Борьбы с Нищетой
* Официальный сайт
* Резолюция A/RES/47/196
* Послание Генерального секретаря ООН в 2005 г.
* Доклад ПРООН «О развитии человека»
* Интернет-страница посвящена Жозефу Вресински
* Официальный сайт Международного Движения АТД Четвёртый Мир
* Речь Жозефа Вресинского произнесена на площади Трокадеро 17 октября 1987 года 

Կատեգորիա:ՄԱԿ-ի միջազգային օրեր
Կատեգորիա:Մարդու իրավունքներ
Կատեգորիա:Սոցիալական տնտեսագիտություն
Խորեն Միքայելյան

**Խորեն Գոռի Միքայելյան** (), հայ  երաժիշտ, կիթառահար, կոմպոզիտոր, «Scream of silence» և «Նաիրի» ռոք խմբի հիմնադիրներից մեկը։

## Կենսագրություն
thumb|360px|Նաիրի խումբ, Խորեն Միքայելյան՝ աջից երկրորդը
Խորեն Միքայելյանը ծնվել է 1988 թվականի հոկտեմբերի 11-ին Երևանում։ Փոքր տարիքից նվագել է  ջութակ։ 2005 թվականին  ավարտել է Երևանի Չայկովսկու անվան միջնակարգ երաժշտական դպրոցի ջութակի բաժինը։ 2002 թվականից հաճախել է նաև Ալեքսանդր Սպենդարյանի անվան երաժշտական դպրոցի փողային բաժինը։ Խորենը կիթառ սկսել է նվագել 2004 թվականից, իսկ մեկ տարի անց՝ Վլադիմիր Հովհաննիսյանի և Սարգիս Հովակիմյանի հետ հիմնադրել է «Scream of silence» ռոք խումբը։

Խորեն Միքայելյանը 2005-2010 թվականներին սովորել է Երևանի Կոմիտասի անվան պետական կոնսերվատորիայի փողային բաժնում։ 2007 թվականին նա Արտաշես Դարբինյանի և Արտավազդ Բաղդասարյանի հետ հիմնադրել է «Նաիրի» ռոք խումբը, որի կիթառահարը հենց ինքն էր։ 2010-2012 թվականներին ծառայության է անցել Հայաստանի պաշտպանության նախարարության գլխավոր շտաբի զինվորականնվագախմբում։

## Նվաճումներ
2013 թվականին Խորեն Միքայելյանը Մոսկվայում մասնակցել է «Մնոգոլիկայա գիտառա» () միջազգային մրցույթ-փառատոնին, որտեղ գրավել է 2-րդ տեղը և արժանացել դափնեկրի։

2018 թվականի դեկտեմբերի 17-ին նա մասնակցել է «Yamaha E-Band Competition» մրցույթին,  գրավել 1-ին տեղը  և ստացել  թանկարժեք  էլեկտրական կիթառ, դիպլոմ և հուշանվերներ, ինչպես նաև մրցույթի «Լավագույն կիթառահար» անվանակարգումը։ Խորեն Միքայելյանը մրցույթում ներկայացել է «Թաթարբորակի» ստեղծագործությամբ։

## Ծանոթագրություններ

## Արտաքին հղումներ
* Հայոց Ծանր Ռեքվիեմ Նաիրի ռոք խմբի կողմից. ռոք համերգ՝ նվիրված Հայոց ցեղասպանությանը

Կատեգորիա:Հայ երաժիշտներ
Կատեգորիա:Հայ կիթառահարներ
Կատեգորիա:Հայ կոմպոզիտորներ
Պիցցայի աշխարհի առաջնություն

**Պիցցայի աշխարհի առաջնություն** (Պիցցայի պատրաստման աշխարհի առաջնություն), ամենամյա խոհարարական մրցույթ՝ նվիրված պիցցային։ Մրցույթի կազմակերպիչներն են Pizza e Pasta Italiana և PizzaNew ամսագրերը։ 2008 թվականին առաջնությանը մասնակցել են խոհարարներ 20 երկրներից։ Պիցցան գնահատում են դատավորները՝ հաշվի առնելով պիցցայի պատրաստման և թխման գործընթացը, դրա համն ու մատուցումը։ Միջոցառման ընթացքում անցկացվում են պիցցայի արագ պատրաստման, «պիցցա-ակրոբատիկայի» և պիցցայի համար ամենաշատ խմորներ պատրաստելու մրցումներ։ Պիցցայի աշխարհի առաջնությունն անցկացվում է Սալսոմաջորե Տերմեում (Իտալիա)։ Որոշ այլ քաղաքներում (օրինակ, Փարիզում և Նեապոլում) կան պիցցային նվիրված այլ խոհարարական միջոցառումներ։

Առաջնությանը ներկա է գտնվում Միսս Իտալիան։ Որպես կանոն՝ պիցցայի աշխարհի առաջնությանը մասնակցում է մոտ 6500 ընկերություն։ Մրցաշարի հաղթողներն ընդգրկվում են Փառքի սրահում և երբեմն հրավիրվում են հաջորդ տարի որպես դատավոր հանդես գալու համար։ Դրանից բացի՝ հաղթող սրճարանն ստանում է 10 000 դոլար։

Նախատեսված են տարբեր անվանակարգեր՝ օրինակ՝ «լավագույն բուսակերական պիցցա», «լավագույն մսային պիցցա»։  Մրցույթի ավարտին ընտրվում է լավագույն պիցցան։ Հաղթող ընկերություններն իրենց հաջողությունը կարող են օգտագործել գովազդի համար։ Նման սրճարանի սեփականատիրոջը բաժին է հասնում ցուցանակը, որը նա կարող է տեղադրել հաստատությունում։

Թոնի Ջեմինյանին առաջնության բազմակի հաղթողներից է։

## Տես նաև
* Պիցցա

## Ծանոթագրություններ

## Արտաքին հղումներ
* Статья . *The Washington Post* . 
* Smith cooks up success in Italy | Endeavour News 
* Архивы — OrlandoSentinel.com 
* Участник чемпионата мира по пицце завоевал бронзу 
* Команда готовится к чемпионату мира по пицце   PizzaMarketPlace.com

Կատեգորիա:Աշխարհի առաջնություններ
Կատեգորիա:Պիցցա
Վայոց ձորի մարզի լքված գյուղերի ցանկ

Ստորև ներկայացվում է Վայոց ձորի մարզի լքված գյուղերի ցանկը

## Տես նաև
* ՀՀ վանական համալիրների ցանկ
* Հայաստանի պատմության և մշակույթի անշարժ հուշարձանների ցանկ
* ՀՀ քաղաքատեղիների ցանկ
* ՀՀ քարավանատների ցանկ
* ՀՀ տաճարների ու եկեղեցական համալիրների ցանկ
* Արցախի վանական համալիրների ցանկ
* ՀՀ ձիթհանների ցանկ

## Ծանոթագրություններ

## Արտաքին հղումներ

բնակավայրեր
Կատեգորիա:Հայաստանի լքված գյուղերի ցանկերն ըստ մարզերի
Օտտո Նագել

**Օտտո Նագել** (, ), գերմանացի նկարիչ և գրաֆիկ, ԳԴՀ-ի ամենահայտնի նկարիչներից մեկը, Գերմանիայի արվեստի ակադեմիայի (ԳԴՀ) կազմակերպիչը և ղեկավարը, քաղաքային բնանկարի և ժանրային տեսարանների վարպետ։ Առավել հայտնի է Բեռլինին նվիրված իր նկարներով։

## Կենսագրություն
Օտտո Նագելը ծնվել է Բեռլինի Վեդդինգ շրջանում, սոցիալ-դեմոկրատական շարժման մասնակից հյուսնի ընտանիքում։ Հետագա ամբողջ կյանքում ունեցել է ձախամետ քաղաքական հայացքներ։ «Ժողովրդական» դպրոցն ավարտելուց հետո ընդունվել է խճանկարի և վիտրաժային արվեստի դպրոց, սակայն կարելի է ասել, որ նկարչություն նա ինքնուրույն է սովորել։

Առաջին համաշխարհային պատերազմի ժամանակ Նագելը հայտնվել է զինվորական ծառայությունից խուսափողների համար նախատեսված տուգանային ճամբարում։ 1919 թվականին նա ստեղծել է յուղաներկով իր առաջին նկարն Ավգուստ Մակեի ստեղծագործության ազդեցությամբ։ Նույն ժամանակահատվածում Նագելը դարձել է Գերմանիայի Կոմունիստական կուսակցության անդամ։ 1922 թվականին նա Էրվին Պիսկատորի հետ համատեղ կազմակերպել է Նկարիչների օգնության միությունը։

1925 թվականին Օտտո Նագելն ամուսնացել է ռուս երգչուհի, դերասանուհի Վալենտինա (Վալլի) Նիկիտինայի հետ։

1933 թվականին Նագելին ընտրել են Նկարիչների համագերմանական միության նախագահ, սակայն դրանից գրեթե անմիջապես հետո այդ կազմակերպությունը լուծարվել է իշխանության եկած նացիստների կողմից։

Երկրորդ համաշխարհային պատերազմից հետո Նագելը նախ ապրել է Պոտսդամի մոտ, իսկ 1950 թվականից՝ Արևելյան Բեռլինում։

1950 թվականին Նագելին շնորհվել է ԳԴՀ Ազգային մրցանակ։ Նույն թվականին նա մասնակցել է Բեռլինի Գերմանական արվեստի ակադեմիայի ստեղծմանը։ 1956-1962 թվականներին նա զբաղեցրել է ակադեմիայի նախագահի պաշտոնը։

Օտտո Նագելը մահացել է 1967 թվականի հուլիսի 12-ին Բեռլինի Բիսդորֆ թաղամասում։

## Մատենագիտություն
* Leben und Werk (Geleitwort von М. Schroeder). B., 1952.
* Отто Нагель. Кете Кольвиц. М.: Изобразительное искусство, 1971

## Ծանոթագրություններ

## Գրականություն
* Марченко Е., Отто Нагель, М., 1960.

## Արտաքին հղումներ
* Պաշտոնական կայք
* Օտտո Նագելի անվան գիմնազիա

Կատեգորիա:ԳԴՀ ազգային մրցանակի դափնեկիրներ
Կատեգորիա:Գերմանացի գրաֆիկներ
Կատեգորիա:Գերմանացի նկարիչներ
Կատեգորիա:Գերմանիայի քաղաքական գործիչներ
Խաչատուր Բադալյան (երգիչ)

**Խաչատուր Լիպարիտի Բադալյան** (), հայկական ծագմամբ ռուսաստանաբնակ օպերային երգիչ (տենոր), Նոր օպերայի (2007) և Մարիինյան թատրոնի (2012) մենակատար։

## Կենսագրություն
Ծնվել է 1982 թվականի մայիսի 9-ին Օրջոնիկիձե քաղաքում, գիտական աշխատողների ընտանիքում։

1996 թվականին ընտանիքի հետ տեղափոխվել է Դոնի Ռոստով։ Սովորել է տնտեսագիտական լիցեյում, այնուհետև՝ Դոնի պետական տեխնիկական համալսարանում համապատասխան մասնագիտությամբ։ Դեռ համալսարանն ավարտելուց առաջ ընդունվել է Ռոստովի Ս. Ռախմանինովի անվան պետական կոնսերվատորիա, սովորել է Վալերի Կոստինի և Նատալյա Պետրովայի մոտ։

Մասնակցել է Վլադիսլավ Պյավկոյի, Վիկտոր Զաբիյակոյի, Լիա Սարգսյանի, Մայքլ Պոլի, Վերիանո Լուկետիի և Միետա Սիգելեի վարպետության դասերին։

2004-2006 թվականներին եղել է Ռոստովի մարզային ֆիլհարմոնիայի մենակատար։

2007-2012 թվականներին և 2016 թվականից՝ Մոսկվայի Ե. Կոլոբովի անվան «Նոր օպերա» թատրոնի մեներգիչ է։ Նորամուտը նշել է Լոենգրինի դերերգով (Ռ. Վագների համանուն օպերա), որը հետագայում կատարել է նաև Չելյաբինսկի Մ. Գլինկայի անվան օպերայի և բալետի թատրոնի բեմում (քննադատի խոսքով՝  «նրա կատարումն այնքան էլ ավանդական չէ Ռուսաստանի համար, որը ճանաչել է այնպիսի կատարողների, ինչպիսիք են Սոբինովը, Կոզլովսկին, Պլուժնիկովը, որոնց համար բնորոշ էր լուսավոր, արծաթափայլ և միևնույն ժամանակ չափազանց քնարական հնչեղությունը։ Բադալյանն իր հերոսին երգում է ավելի մութ, անփայլ ձայնով, ավելի շուտ եվրոպական ավանդույթներով»)։

2008 թվականին հրավիրվել է Մեծ թատրոնում կատարելու Ռուդոլֆի («Բոհեմ», Ջ. Պուչինի) դերերգը, իսկ հաջորդ տարի նույն բեմում կատարել է Վոդեմոնի («Իոլանտա», Պյոտր Չայկովսկի) դերերգը։

2008 թվականին հայտարարվել է Լուչանո Պավարոտիի հիշատակին նվիրված տենորների միջազգային մրցույթի դափնեկիրներից մեկը, իսկ 2010 թվականին դարձել է Գալինա Վիշնևսկայայի՝ օպերային արտիստների միջազգային 3-րդ մրցույթի հաղթող։

2012 թվականից Մարիինյան թատրոնի հրավիրված մենակատար է։

2017 թվականին «Նոր օպերա» թատրոնի հետ մասնակցել է Պուչինիի 63-րդ միջազգային փառատոնին (Տորրե դել Լագո)՝ կատարելով Ալֆրեդի դերերգը Ջ. Վերդիի «Տրավիատա»-ում

Օպերային սիրված դերերգերի թվում տարբեր ժամանակներում հիշատակել է Ռուդոլֆի, Ալֆրեդի («Տրավիատա», Վերդի) և Խոզեի («Կարմեն», Ժ. Բիզե) դերերգերը։ Վերը թվարկվածներից բացի Խաչատուր Բադալյանի երգացանկում ընդգրկված են այնպիսի դերերգեր, ինչպիսիք են Ֆաուստը (Շ. Գունոյի համանուն օպերան), Ֆորեստոյի («Աթթիլա», Վերդի), Կարլ VII-ի («Օռլեանի կույսը», Պ. Չայկովսկի), Վլադիմիր Իգորևիչի («Իշխան Իգոր», Ա. Բորոդին) և այլ դերերգեր։

## Ծանոթագրություններ

## Արտաքին հղումներ
* Պաշտոնական կայք
* Խաչատուր Բադալյանի էջը Նոր օպերայի կայքում
* Խաչատուր Բադալյանի էջը Մեծ թատրոնի կայքում 

Կատեգորիա:Հայ օպերային երգիչներ
Կատեգորիա:Ռուս օպերային երգիչներ
Տափաստանային արտույտ

thumb|''Melanocorypha calandra''
**Տափաստանային արտույտ** կամ **սովորական տափաստանային արտույտ** կամ **ջուրբայ** կամ **կալանդրա** () ճնճղուկանմանների ընտանիքի արտույտների տեսակի թռչուն (Alaudidae):

## Արտաքին տեսք
Այն խոշոր արտույտ է 17,5-20 սմ երկարությամբ խղճուկ տեսքով։ Արտույտների մարմինը վերևից շագանակագույն է ներկված, իսկ մարմնի ներքին հատվածը՝ սպիտակ, կրծքավանդակի վրա երկու մեծ սև կետերով։ Թևի հետևի լուսանցքում կա սպիտակ շերտ (նկատելի է միայն թռիչքի ժամանակ), արտաքին պոչի փետուրները նույնպես սպիտակ են։
### Ենթատեսակներ
Առանձնացվում է չորս ենթատեսակ. 
* **Արևմտյան տափաստանային արտույտ** (*M. c. calandra*) - (Linnaeus, 1766): Հայտնաբերվել է հարավային Եվրոպայում և հյուսիս-արևմտյան Աֆրիկայում մինչև Թուրքիա (բացառությամբ հարավ-կենտրոնական և հարավ-արևելյան Թուրքիայից), Անդրկովկասում և հյուսիս-արևմտյան Իրանում
* **Արևելյան տափաստանային արտույտ** (*M. c. psammochroa*) - Hartert, 1904: Հայտնաբերվել է հյուսիսային Իրաքից և հյուսիսային Իրանից մինչև Թուրքմենստան և Ղազախստան
* *M. c. gaza* - Meinertzhagen, R, 1919: Հայտնաբերվել է Սիրիայի արևելքից և հարավ-արևելյան Թուրքիայից մինչև հարավ-արևմտյան Իրան
* **Լևանտ տափաստանային արտույտ** (*M. c. hebraica*) - Meinertzhagen, R, 1920: Գտնվել է հարավ-կենտրոնական Թուրքիայից և Սիրիայի հյուսիս-արևմուտքից մինչև Իսրայել և արևմտյան Հորդանան

## Տարածվածություն
Տափաստանային արտույտները ապրում են այնպիսի երկրներում, ինչպիսիք են Ադրբեջանը, Ալբանիան, Ալժիրը, Հայաստանը, Աֆղանստանը, Բուլղարիան, Բոսնիա և Հերցեգովինան, Հունաստանը, Վրաստանը, Եգիպտոսը, Իսրայելը, Իրաքը, Իրանը, Իսպանիան, Իտալիան, Ղազախստանը, Կիպրոսը, Ղրղզստանը, Լիբանանը, Լիբիան, Մակեդոնիան, Մարոկկոն, Մոլդովան, Պաղեստինը, Պորտուգալիան, Ռուսաստանի Դաշնությունը, Ռումինիան, Սաուդյան Արաբիան, Սերբիան, Սիրիան, Սլովենիան, Տաջիկստանը, Թունիսը, Թուրքմենստանը, Թուրքիան, Ուզբեկստանը, Ուկրաինան, Ֆրանսիան, Խորվաթիան, Չեռնոգորիան։

## Կենսակերպ
Բույնի տեղավորման համար այս թռչունները նախընտրում են բաց տարածքներ, ինչպիսիք են տափաստանները։ Տաափաստանային արտույտը բույնը կառուցում է գետնի վրա, բնում դնում է 4-5 ձու։ Այս թռչունների հիմնական սնունդը հացահատիկն է։ Զուգավորման շրջանում նրանց «սննդակարգը» լրացնում են նաև միջատները։ Երգը հիշեցնում է դաշտային արտույտի երգ, բայց ավելի բարձր։

## Պատկերասրահ

Պատկեր:Melanocorypha calandra.jpg
Պատկեր:Calandra Lark (Melanocorypha calandra) (8079432021).jpg
Պատկեր:Melanocorypha calandra Gould - Europe.png
Պատկեր:Melanocorypha calandra Dresser.png
Պատկեր:Melanocorypha calandra distribution map.png|Տափաստանային արտույտների տարածման արեալ
Պատկեր:Melanocorypha calandra Gould - Great Britain.png
Պատկեր:Melanocorypha calandra. Subspecies and Distribution.png
Պատկեր:Melanocorypha calandra, La Sereña, Badajoz 1.jpg


## Ծանոթագրություններ

## Գրականություն
* 
* 
* 

## Արտաքին հղումներ
* Ռուսաստանի ողնաշարավոր կենդանիներ։ Տափաստանային արտույտ .



Կատեգորիա:Արտույտներ
Կատեգորիա:Աֆրիկայի թռչուններ
Կատեգորիա:Եվրասիայի թռչուններ
Կատեգորիա:Կենտրոնական Ասիայի թռչուններ
Աբունա (ֆիլմ)

**Աբունա** (, English: "Our Father")` չադացի ռեժիսոր Մահամաթ Սալեհ Հարունի 2002 թվականի ֆիլմ։ Այն նկարահանվել է Գաոուիի և Նջամենայի տարածքում, Չադ։ Ֆիլմը ներկայացվեց Օսկար 75-րդ mրցանակաբաշխությանը` Օսկար լավագույն օտարալեզու ֆիլմի համար Չադի կողմից, սակայն այն չանցավ։

## Սյուժե
Երկու տղաներ (Թահիր և Ամին) մի առավոտ արթնանում են և պարզում, որ իրենց հայրը լքել է ընտանիքը։ Ցնցված` նրանք սկսում են վատ պահել իրենց։ Գաղտնի դիտելով կինոնկար` նրանք կարծում են, որ տեսնում են իրենց հորը, ով խոսում է իրենց հետ։ Նրանք գողանում են ֆիլմը` պատկերները զննելու համար։ Տղաների մայրը (Աչտա) վերջիվերջո հուսահատվում է և ուղարկում նրանց Ղուրանական դպրոց։ Իրենց դժբախտ զգալով` նրանք պլանավորում են փախուստ, մինչև որ մեծ եղբայրը չի սիրահարվում մի խուլ աղջկա (Խալիլ)։

## Դերասանների ընտրություն և բեմադրում
15-ամյա Թահիրի դերը խաղացող Ահիջո Մահամաթ Մուսային առաջարկեցին տղաներից ընտրություն կատարել` իր փոքր եղբայր Ամինի դերը խաղալու համար։ Վերջիվերջո` նա ընտրեց ութամյա Համզա Մոքտար Ագուիդին, որովհետև նա զգաց, որ Ագուիդը կարող էր իրականում լինել նրա եղբայրը։

Նկարահանումից անմիջապես հետո ֆիլմն ուղարկեցին 2600 մղոն հեռու` Փարիզ` ժապավենը երևակելու համար։ Միայն մի քանի օր սպասելուց հետո, երբ պարզվեց, որ խնդիրներ չկան, նկարահանումը վերսկսվեց։

## Մրցանակներ
Ֆիլմն արժանացել էր հետևյալ մրցանակների`
* 2002 Hong Kong International Film Festival: Firebird Award – Special Mention
* 2002 Kerala International Film Festival: FIPRESCI Prize and Golden Crow Pheasant
* 2003 Ouagadougou Panafrican Film and Television Festival: Baobab Seed Award, Best Cinematography, INALCO Award and UNICEF Award for Childhood

## Ծանոթագրություններ

## Արտաքին հղումներ
* 

Կատեգորիա:2000թվականների դրամա ֆիլմեր
Կատեգորիա:2002 դրամա ֆիլմեր
Կատեգորիա:2002 թվականի ֆիլմեր
Կատեգորիա:Արաբերեն ֆիլմեր
Կատեգորիա:Մահամաթ Սալեհ Հարունի նկարահանած ֆիլմեր
Կատեգորիա:Չադական ֆիլմեր
Կատեգորիա:Չադում նկարահանված ֆիլմեր
Կատեգորիա:Ֆրանսերեն ֆիլմեր
Կատեգորիա:2000-ականների ֆրանսերեն ֆիլմեր
Կատեգորիա:2002 ֆիլմեր
Կատեգորիա:2000-ականների արաբերեն ֆիլմեր
Սպիրիդոն Պալաուզով

**Սպիրիդոն Նիկոլաևիչ Պալաուզով** (, ), բուլղար պատմաբան և պետական պաշտոնյա։

## Կենսագրություն
Սպիրիդոն Պալաուզովը ծնվել է 1818 թվականի հուլիսի 16-ին Օդեսայում։

1832-1840 թվականներին սովորել է Ռաշելյոյի լիցեյում, իսկ հետո՝ Հայդելբերգի և Մյունխենի համալսարաններում (1840-1843), որտեղ Հունաստանի տնտեսության ուսումնասիրության համար ստացել է քաղաքատնտեսական գիտությունների դոկտորի աստիճան։ Սլավոնությունն ուսումնասիրելու համար տեղափոխվել է Մոսկվայի համալսարան, որտեղ պատմա-բանասիրական ֆակուլտետում լսել է Օսիպ Բոդյանսկիի դասախոսությունները և ստացել է թեկնածուի աստիճան։ 1952 թվականին Սանկտ Պետերբուրգի համալսարանում պաշտպանել է մագիստրոսի աստիճանի դիսերտացիա։ 1846 թվականին ընտրվել է Մոսկվայի ռուսական հնությունների և պատմության կայսերական հասարակության գործող անդամ։

Սպիրիդոն Պալաուզովը մահացել է 1872 թվականի օգոստոսի 17-ին Պավլովսկում՝ 54 տարեկան հասակում։ Հուղարկավորված է Օդեսայի առաջին քրիստոնեական գերեզմանատանը։

## Ընտրյալ աշխատանքներ
* *Иоанн Гус и его последователи* (1845)
* *Исторический очерк Сербскаго государства до конца XV столетия* (1845)
* ''Австрия со времени революции 1848 года'' (1850)
* Век болгарскаго царя Симеона (1852)
* *Синодик царя Бориса* (1855)
* *Юго-Восток Европы в XIV веке* (1857)
* *Уния в царуванието на Ивана Асеня* (1858)
* *Румынские господарства Молдавия и Валахия* (1859)
* *По вопросу о болгарском патриаршестве* (1860)
* *Реформы и католическая реакция в Венгрии* (1860)
* *Венгрия в современных ее отношениях к Австрии* (1861)
* *Разпространение христианства в Болгарии* (1870)

## Ծանոթագրություններ

## Գրականություն
* 
* 
* 

## Արտաքին հղումներ
* Великие Минеи Четьи

Կատեգորիա:Բոննի համալսարանի շրջանավարտներ
Կատեգորիա:Բուլղարացի գիտնականներ
Կատեգորիա:Բուլղարացի պատմաբաններ
Կատեգորիա:Հայդելբերգի համալսարանի շրջանավարտներ
Կատեգորիա:Մյունխենի համալսարանի շրջանավարտներ
Ուրվականների տունը 3D

**Ուրվականների տունը 3D** (, ), սարսափ ժանրի հնդկական ստերեոկինո, որի ռեժիսորը, պրոդյուսերը, սցենարիստը հանդիսանում է Վիկրամ Բհատը։ Ֆիլմը թողարկվել է 2011 թվականի մայիսի 6-ին։

## Սյուժե
Ֆիլմի գործողությունները տեղի են ունենում լեռներում տեղակայված Գլեն Մանորի առանձնատանը, որն ուներ անցյալի գաղտնիքներ և այնտեղ այցելում էին ուրվականները։ Ֆիլմի գլխավոր հերոս Ռեհանը մեկնում  է այնտեղ, որպեսզի հաստատի առանձնատան գնման գործարքը, որը սկսել էր դեռևս նրա հայրը։ Ինչ որ մի խորհրդավոր ուժ այս գործարքը վտանգի է ենթարկում։ Եվ նա սկսում է իր հետաքննությունը, որի արդյունքում սիրահարվում է։

## Դերերում
* Միմոխ Չակրաբորտի՝ Ռեհան
* Տիա Բաջպաի՝ Միրա
* Աչինտ Կաուր՝ Մարգարետ Մալինի
* Արիֆ Զաքարիա՝ պրոֆեսոր Իյեր
* Կրիշա Բհատ՝ Սթիվենս
* Պրաչի Շահ՝ միսիս Սթիվենս
* Մոհան Կապուր՝ բանտարկյալ

## Սաունդթրեք

## Քննադատություն
Ֆիլմը արժանացել է տարբեր քննադատությունների։ «Թայմս օֆ Ինդիա» հեղինակավոր թերթը  հինգ  աստղից  երեք աստղ է գնահատել ֆիլմին։ Հնդիկ քննադատ և լրագրող Տարան Ադարշը «Bollywood Hungama» կայքում ֆիլմին գնահատել է երեք ու կես աստղ։  «Ինդիան էքսպրես» օրաթերթից Շուբրա Գուպտան ֆիլմին գնահատել է միայն երկու աստղ։ Նյու Դելիի Հեռուստատեսության կինոքննադատ Անուպամա Չոպրան այն նկարագրել է որպես զվարճալի սարսափ ֆիլմ, որն ավելի լավ է աշխատում, քան կատակերգությունը։ Պրիտի Արորան Rediff.com վեբ պորտալի ֆիլմին տվել մեկ ու կես աստղ և հայտարարել է, որ ֆիլմն առանձնապես նոր բան չի ցույց տվել այդ ժանրում։

## Ծանոթագրություններ

Կատեգորիա:2010-ականների հինդի ֆիլմեր
Կատեգորիա:2010-ականների հնդկական ֆիլմեր
Կատեգորիա:2011 ֆիլմեր
Կատեգորիա:Հինդի լեզվով ֆիլմեր
Կատեգորիա:Հնդկական ֆիլմեր
Կատեգորիա:Ֆիլմեր ժամանակի միջով ճանապարհորդության մասին
Մազլում Աբդի

**Ֆերհաթ Աբդի Շահին**, ով իր մականվամբ ավելի հայտնի է որպես **Մազլում Աբդի**, **Շահին Չիլո**, և **Մազլում Քոբանե** (), սիրիաքուրդ ռազմական առաջնորդ, ով հանդիսանում է Սիրիայի դեմոկրատական ուժերի գերագույն հրամանատար :

## Կենսագրություն
Սկզբնապես Աբդին ծառայել է Քրդական բանվորական կուսակցության Սիրիայի մասնաճյուղում, մի քանի անգամ ձերբակալվել է Սիրիայի իշխանությունների կողմից։ 1996 թվականին նա միացել է Թուրքիայում գործող Քրդական բանվորական կուսակցությանը, Հաքյարիի մարզի Շեմդինլիի շրջանում մասնակցել է մի շարք ռազմական գործողությունների։ Դրանից հետո Աբդին տեղափոխվել է Եվրոպա, որտեղ զբաղվել է քաղաքական գործունեությամբ, ապա՝ մեկնել է Իրաք, որտեղ կրկին զբաղվել է ռազմական գործունեությամբ։ 2014 թվականի օգոստոսի գլխավորել է Ժողովրդական ինքնապաշտպանության ջոկատների (YPG) պատվիրակությունը Իրանի և Միացյալ Նահանգների հետ Սուլեյմանիյեում տեղի ունեցած բանակցությունները, որից հետո նրան հաջողվել է դաշնակցային հարաբերություններ հաստատել Միացյալ Նահանգների հետ՝ ընդդեմ Իրաքի և Լևանտի իսլամական պետության։ Որպես Սիրիայի դեմոկրատական ուժերի գերագույն հրամանատար ղեկավարում է 70 000 հոգանոց բանակ։ Հայտարարել է, որ պատրաստ է Ռոժավան  ընդգրկող դաշնային համակարգի ներքո համագործակցել Սիրիայի կառավարության հետ։

## Ծանոթագրություններ

## Արտաքին հղումներ
* 

Կատեգորիա:Սիրիայի դեմոկրատական ուժեր
Կատեգորիա:Քուրդ ռազմական գործիչներ